b'\n_START_ARTICLE_\nArtHelsinki\n_START_PARAGRAPH_\nArtHelsinki on Suomen ainoa nykytaiteen messutapahtuma. Tapahtuma on j\xc3\xa4rjestetty vuodesta 2008 alkaen. Vuosina 2008 ja 2009 ArtHelsinki j\xc3\xa4rjestettiin Helsingin Wanhassa Satamassa, vuonna 2010 se siirtyi Messukeskukseen Pasilaan, jossa n\xc3\xa4yttely on nyttemmin ajoitettu ja sijoitettu vuosittain alkusyksyll\xc3\xa4 pidett\xc3\xa4v\xc3\xa4n Habitare-n\xc3\xa4yttelyn yhteyteen. Tapahtuman perustaja Tuure Lepp\xc3\xa4m\xc3\xa4ki m\xc3\xb6i tapahtuman Suomen Messuille vuonna 2012._NEWLINE_Messut j\xc3\xa4rjestet\xc3\xa4\xc3\xa4n vuosittain. ArtHelsinkiin voivat osallistua vaihtuvia nykytaiteen n\xc3\xa4yttelyit\xc3\xa4 j\xc3\xa4rjest\xc3\xa4v\xc3\xa4t galleriat. Mukana my\xc3\xb6s teollisuus- ja k\xc3\xa4sity\xc3\xb6taiteen osio. Tapahtuma toimii yksityisin varoin. Se on perustettu edist\xc3\xa4m\xc3\xa4\xc3\xa4n kuvataiteen merkityst\xc3\xa4 suomalaisessa arjessa ja kasvattamaan taiteen kysynt\xc3\xa4\xc3\xa4.'